《送顾圣之游楚时余将往金陵三首 其一》
明代·卢楠

春山送行子，春草惜离觞。不尽孤云意，徘徊古道傍。

望望荆门晓，悠悠郢树苍。此中满高咏，迟尔寄江乡。

作者简介：大名府浚县人，字少楩，一字子木。国子监生。才高，好使酒骂座。工古文，不喜为八股，故屡试不利。负才忤知县，被诬杀人，系狱数年。谢榛为奔走京师诉冤，及知县易人，始获平反。终以积习难改，落魄卒。有《蠛蠓集》。